CELEX: 32018R0244
Language: mt
Date: 2018-02-15 00:00:00
Title: Regolament ta' Implimentazzjoni tal-Kummissjoni (UE) 2018/244 tal-15 ta' Frar 2018 li jikkonċerna l-awtorizzazzjoni ta' vanillil aċeton u 4-(4-metossifenil) tal-butan-2-on bħala addittivi tal-għalf għall-ispeċijiet kollha tal-annimali u r-rifjut ta' 1-feniletan-1-ol (Test b'rilevanza għaż-ŻEE. )

23.2.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 53/81
               
            REGOLAMENT TA' IMPLIMENTAZZJONI TAL-KUMMISSJONI (UE) 2018/244
      tal-15 ta' Frar 2018
      li jikkonċerna l-awtorizzazzjoni ta' vanillil aċeton u 4-(4-metossifenil) tal-butan-2-on bħala addittivi tal-għalf għall-ispeċijiet kollha tal-annimali u r-rifjut ta' 1-feniletan-1-ol
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Eropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
      Billi:
      
                  (1)
               
               
                  Ir-Regolament (KE) Nru 1831/2003 jipprevedi l-awtorizzazzjoni tal-addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni. L-Artikolu 10 ta' dak ir-Regolament jipprevedi l-evalwazzjoni mill-ġdid tal-addittivi awtorizzati skont id-Direttiva tal-Kunsill 70/524/KEE (2).
               
            ADOTTAT DAN IR-REGOLAMENT:
      Artikolu 1
      Awtorizzazzjoni
      Is-sustanzi speċifikati fl-Anness, li jiffurmaw parti mill-kategorija tal-addittivi “addittivi sensorji” u mill-grupp funzjonali “komposti tat-togħma”, huma awtorizzati bħala addittivi tal-għalf fin-nutrizzjoni tal-annimali, soġġetti għall-kundizzjonijiet stipulati f'dak l-Anness.
      Artikolu 2
      Rifjut
      L-awtorizzazzjoni tal-1-feniletan-1-ol, peress li tifforma parti mill-kategorija tal-addittivi “addittivi sensorji” u mill-grupp funzjonali “komposti għat-togħma”, hija miċħuda.
      Artikolu 3
      Miżuri tranżitorji
      1.   Il-vanillil aċeton, il-4-(4-metossifenil) butan-2-on u l-1-feniletan-1-ol u t-taħlitiet lesti minn qabel li jkun fihom dawk is-sustanzi, li huma prodotti u ttikkettati qabel il-15 ta' Settembru 2018 f'konformità mar-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
      2.   Il-materjali tal-għalf u l-għalf kompost li fihom il-vanillil aċeton, il-4-(4-metossifenil) butan-2-on u l-1-feniletan-1-ol li huma prodotti u ttikkettati qabel il-15 ta' Marzu 2019 b'konformità mar-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk huma maħsuba għall-annimali li jipproduċu l-ikel.
      3.   Il-materjali tal-għalf u l-għalf kompost li fihom il-vanillil aċeton, il-4-(4-metossifenil) butan-2-on u l-1-feniletan-1-ol li huma prodotti u ttikkettati qabel il-15 ta' Marzu 2020 b'konformità mar-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk huma maħsuba għall-annimali li ma jipproduċux l-ikel.
      Artikolu 4
      Dħul fis-Seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-15 ta' Frar 2018.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 268, 18.10.2003, p. 29.
      
         (2)  Id-Direttiva tal-Kunsill 70/524/KEE tat-23 ta' Novembru 1970 li tirrigwarda adittivi f'għalf għall-bhejjem (ĠU L 270, 14.12.1970, p. 1).
      
         (3)  EFSA Journal 2016;14(8):4557.
      
         ANNESS
         
                     In-Numru ta' identifikazzjoni tal-addittiv
                  
                  
                     Isem id-detentur tal-awtorizzazzjoni
                  
                  
                     L-addittiv
                  
                  
                     Il-kompożizzjoni, il-formula kimika, id-deskrizzjoni, il-metodu analitiku.
                  
                  
                     L-ispeċi jew il-kategorija tal-annimal
                  
                  
                     L-età massima
                  
                  
                     Il-kontenut minimu
                  
                  
                     Il-kontenut massimu
                  
                  
                     Dispożizzjonijiet oħra
                  
                  
                     Tmiem il-perjodu tal-awtorizzazzjoni
                  
               
                     mg ta' sustanza attiva/kg ta' għalf sħiħ b'kontenut ta' ndewwa ta' 12 %
                  
               
                     
                        Il-kategorija: L-addittivi sensorji. Il-grupp funzjonali: Il-komposti tal-aromatizzanti
                     
                  
               
                     2b07005
                  
                  
                     —
                  
                  
                     Vanillil aċeton
                  
                  
                     
                        Il-kompożizzjoni tal-addittiv
                     
                     Vanillil aċeton
                     
                        Il-karatterizzazzjoni tas-sustanza attiva
                     
                     Vanillil aċeton
                     Prodott b'sinteżi kimika
                     Il-purità: assaġġ minimu ta' 95 %
                     Il-formola kimika: C11H14O3
                     
                     In-numru CAS: 122-48-5
                     In-numru FLAVIS: 07.005
                     
                        Metodu tal-analiżi
                         (1)
                     
                     Għad-determinazzjoni tal-vanillil aċeton fl-addittiv tal-għalf u fit-taħlitiet lesti minn qabel tal-aromatizzanti tal-għalf:
                     Kromatografija b'fażi gassuża/spettrometrija ta' massa b'illokkjar tal-ħin ta' retenzjoni GC-MS-RTL.
                  
                  
                     L-ispeċijiet kollha tal-annimali
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf bħala taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet tal-ħażna u l-istabbiltà.
                              
                           
                                 3.
                              
                              
                                 Il-kontenut massimu rakkomandat tas-sustanza attiva għandu jkun: 5 mg/kg tal-għalf sħiħ b'kontenut ta' ilma ta' 12 %.
                              
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 “Il-kontenut massimu rrakkomandat tas-sustanza attiva ta' għalf komplet b'kontenut ta' umdità ta' 12 %: 5 mg/kg.”
                              
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel u fit-tikkettar tal-materjali tal-għalf u tal-għalf kompost, jekk il-kontenut tas-sustanza attiva fl-għalf sħiħ b'kontenut ta' ndewwa ta' 12 % jeċċedi: 5 mg/kg.
                              
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi ta' negozju tal-għalf għandhom jistabbilixxu l-proċeduri operazzjonali u l-miżuri organizzattivi sabiex jindirizzaw riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bi proċeduri u miżuri ta' dan it-tip, l-addittiv u t-taħlitiet imħejjija minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
                     2b07029
                  
                  
                     —
                  
                  
                     4-(4-metossifenil) butan-2-on
                  
                  
                     
                        Il-kompożizzjoni tal-addittiv
                     
                     4-(4-metossifenil) butan-2-on
                     
                        Il-karatterizzazzjoni tas-sustanza attiva
                     
                     4-(4-metossifenil) butan-2-on
                     Prodott b'sinteżi kimika
                     Il-purità: assaġġ minimu ta' 96 %
                     Il-formola kimika: C11H14O2
                     
                     In-numru CAS 104-20-1
                     In-numru FLAVIS 07.029
                     
                        Metodu tal-analiżi
                         (1)
                     
                     Għad-determinazzjoni ta' 4-(4-metossifenil) butan-2-on fl-addittiv tal-għalf u fit-taħlitiet lesti minn qabel ta' sustanzi li jqawwu t-togħma tal-għalf:
                     Kromatografija b'fażi gassuża/spettrometrija ta' massa b'illokkjar tal-ħin ta' retenzjoni GC-MS-RTL.
                  
                  
                     L-ispeċijiet kollha tal-annimali
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf bħala taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet tal-ħażna u l-istabbiltà.
                              
                           
                                 3.
                              
                              
                                 Il-kontenut massimu rakkomandat tas-sustanza attiva għandu jkun: 5 mg/kg tal-għalf sħiħ b'kontenut ta' ilma ta' 12 %.
                              
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 “Il-kontenut massimu rrakkomandat tas-sustanza attiva ta' għalf komplet b'kontenut ta' umdità ta' 12 %: 5 mg/kg.”
                              
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel u fit-tikkettar tal-materjali tal-għalf u tal-għalf kompost, jekk il-kontenut tas-sustanza attiva fl-għalf sħiħ b'kontenut ta' ndewwa ta' 12 % jeċċedi: 5 mg/kg.
                              
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi ta' negozju tal-għalf għandhom jistabbilixxu l-proċeduri operazzjonali u l-miżuri organizzattivi sabiex jindirizzaw riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bi proċeduri u miżuri ta' dan it-tip, l-addittiv u t-taħlitiet imħejjija minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
            (1)  Dettalji dwar il-metodi analitiċi jinsabu f'dan l-indirizz tal-Laboratorju ta' Referenza: https://ec.europa.eu/jrc/en/eurl/feed-additives/evaluation-reports